18/vol. 2 Jurnalul Oficial al Uniunii Europene 7 32003R0254 L 36/7 JURNALUL OFICIAL AL UNIUNII EUROPENE 12.2.2003 REGULAMENTUL (CE) NR. 254/2003 AL CONSILIULUI din 11 februarie 2003 de modificare a Regulamentului (CE) nr. 2368/2002 de punere în aplicare a sistemului de certificare pentru Procesul Kimberley privind comerţul internațional cu diamante brute CONSILIUL UNIUNII EUROPENE, având în vedere Tratatul de instituire a Comunității Europene și, în special, articolul 133 al acestuia, având în vedere propunerea Comisiei, întrucât: (1) Este necesar să se asigure faptul că dispozițiile adoptate prin Regulamentul (CE) nr. 2368/2002 al Consiliului din 20 decembrie 2002 de punere în aplicare a sistemului de certificare pentru Procesul Kimberley privind comerţul internaţional cu diamante brute (!) permit tuturor membri- lor Organizației Mondiale a Comerţului (OMC) care înde- plinesc cerinţele sistemului de certificare pentru Procesul Kimberley să participe la acesta. Prin urmare, este necesar să se modifice definiția participantului enunțată la articolul 2 din regulamentul menționat anterior, precum și condițiile care reglementează introducerea pe lista participanților din Anexa II la regulamentul respectiv. Comunitatea și toți ceilalți participanți menționați în Anexa II la Regulamentul (CE) nr. 2368/2002 au îndepli- nit cerințele sistemului de certificare pentru Procesul Kimberley, astfel încât aplicarea deplină a tuturor dispozi- țiilor din acest regulament nu va provoca nici o perturbare gravă a comerțului internațional cu diamante brute. S-au adus garanții suficiente, care permit să se presupună că aceste dispoziții vor fi respectate până la 1 februarie 2003. Suspendarea aplicabilității dispozițiilor menționate ar trebui, în consecință, să fie ridicată la această dată, ADOPTĂ PREZENTUL REGULAMENT: Articolul 1 Regulamentul (CE) nr. 2368/2002 se modifică după cum urmează: 1. La articolul 2, litera (c) se înlocuiește cu următorul text: „(c) «participant>: orice stat, orice organizație de integrare economică regională, orice membru al OMC sau orice teritoriu vamal distinct care îndeplinește cerințele siste- mului de certificare pentru Procesul Kimberley, a informat președinția sistemului respectiv cu privire la aceasta și face parte din lista care figurează în Anexa II;”. 2. Articolul 20 se înlocuiește cu următorul text: „Articolul 20 Pe baza informațiilor relevante furnizate de președinția sistemului de certificare pentru Procesul Kimberley și/sau de participanții la acest sistem, Comisia poate modifica lista participanților și a autorităților competente ale acestora.” 3. La articolul 29, alineatul (3) se înlocuiește cu următorul text: „(3) Articolele 3, 4, 5, 10, 11, 12, 13, 14, 15 și 18 se aplică de la 1 februarie 2003.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 11 februarie 2003. () JOL358, 31.12.2002, p. 28, regulament astfel cum a fost modificat prin Regulamentul (CE) nr. 257/2003 al Comisiei. Pentru Consiliu Președintele G. PAPANDREOU